covent des goidshuys van sinte berbelen dale reguliererssen va sinte augustijs
ordinen des creesdons van luydick bynne der stad va thiene geseten doen condt
allen lieden die dese loen selen zien oft hoiren lesen want wij overmits
scregheit onser ordien en geloften te houden buten onsen sloote met gaen
en moegen noch onse saken selve doen soe hebben wij voir ons voironsen
en onsen naecomelingen mechtich gemaect en mechtich maken en geve volcome
macht en sunderlinge bevel onsen gemuden in gode brueder dieric van
antweerpen onsen eerleken vcor en brechtvader tot onsen wederroepen
soe waer dat hij desen onsen open brief thoenen sal in onsen name te
heysschene te eyndene en te ontfangene alle alsulke rinten chijsen pachten
somen va peningen en anden goeden en stouden alsmen den voirscr goidshuyse
sculdich mach zijn en naemaels wesen sal de peningen rinten en pachten
te eyndene en tontfangene En ofts noot ware om der selver goeden
wille pachten chijsen en renten voirscr te deenghen en te dingene in
onsen name voir alle gerichten gheestelic oft weerlic die pande en
onder pande metten rechte te beslane uut te winene en ghiste
dair af tontfane en weder over te geven met rechte te vervolgene
vonisse te heysschene te aenhoiren en te voldoen in gewine en
verniese Item onse rechte te bescudden en ons te vantwoerden
in allen steden en tijden en guedinge va erve tontfanc totfane tonsen
behoef Item eene oft meer procureerders wettelijc in zijn stadt
te settene en oic weder af te setten alst hem gelieve sal en alle
dat te doen dat wijselve soude moegen doen waren wij voir oogen
en tsegenwoirdich behoudelec dat ons onse reor voirscr oft die
hij in zijn stadt sedt ons oft ons cloester niet en selen moege onterven
Geloven wij hierome wij priorine en covent gemeyn covent
voirscr voir ons en onsen naecomelingen teewigen daghen vaste
goet en van weerden te houden wies ons reor brueder dierick voirs
en zijn voirtgemechtige in onsen saken voirscr doen selen allen
argelist uutgescheyden in herdinckenissen en getuge der waerheyt
soe hebben wij priorine en tgemeyn covent voirscr onsen
coventvalen segel deser loen aengehangen int jair ons heen
duysent vierhondert neghen en tsevetich opte ierste dach va augusto
i